Top-amptenaar by Bulle bedank | Netwerk24
Deur Cobus Claassen 12 Februarie 2019 11:10
Die winde van verandering waai steeds by Loftus Versfeld met Xander Janse van Rensburg, die Blou Bulle Maatskappy (BBM) se hoëprestasiebestuurder, wat bedank het.
Xander Janse van Rensburg, die Blou Bulle Maatskappy se hoëprestasiebestuurder. Foto: Gallo Images
Willem Strauss, president van die Blou Bulle Rugbyunie (BBRU) en voorsitter van die Bulle-direksie, het bevestig Janse van Rensburg het sy bedanking ingedien.
Die skielike bedanking – in die week wat die Bulle vir hulle eerste wedstryd in vanjaar se Superreeks voorberei – beteken dat daar 'n totale bewindsoorname by Loftus was die afgelope paar maande.
Pote Human rig vanjaar die span af.
Barend van Graan, het verlede maand – ná 35 jaar se betrokkenheid by die Bulle – die tuig neergelê as uitvoerende hoof van die BBM en is sedertdien deur Alfons Meyer opgevolg.